**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 3/2560 ครั้งที่ 2**

**วันอังคารที่ 29 เดือน สิงหาคม พ.ศ. ๒๕60**

**เวลา 10.00 น.**

**ณ ห้องประชุมโรงพยาบาลส่งเสริมสุขภาพตำบลบ้านไสใหญ่**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - สกุล** | | **ตำแหน่ง** | **ลายมือชื่อ** | |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| 5. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| 6. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| 7. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายเกียรติศักดิ์ | ศรีสุวรรณ | สมาชิกสภาเทศบาล เขต ๒ | เกียรติศักดิ์ | ศรีสุวรรณ |
| 10. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| ๑1. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 12. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้เข้าร่วมประชุม**

๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

2. นายสวงค์ เกิดบัวทอง รองนายกเทศมนตรี สวงค์ เกิดบัวทอง

3. นายเมธา รอดจันทร์ รองนายกเทศมนตรี เมธา รอดจันทร์

4. นายกิตติ กลิ่นพงศ์ ที่ปรึกษานายกเทศมนตรี กิตติ กลิ่นพงศ์

5. นายศราวุธ หมื่นพัน เลขานุการนายกเทศมนตรี -

6. นายกัญจน์พงศ์ ศรีปรางค์ ปลัดเทศบาล -

7. นายวัชรินทร์ จงจิตร รองปลัดเทศบาล -

8. นางขนิษฐา รังสิมันตุชาติ หัวหน้าสำนักปลัด -

9. นางนัยน์ปพร สิริชยานนท์ ผอ.กองคลัง -

10. ว่าที่ ร.ต.จรวย โมสิโก ผอ.กองช่าง -

11. นายศราวุธ สายสิงห์ ผอ.กองสาธารณสุข -

12. นายโชคดี ท้าวสาย ผอ.กองการศึกษา -

13. นางกรรณิกา พินสุวรรณ นักวิเคราะห์นโยบายฯ กรรณิกา พินสุวรรณ

14. นางสาวจินตนา กุศลสุข นักจัดการงานทั่วไป จินตนา กุศลสุข

**เริ่มประชุมเวลา 10.00 น.**

เมื่อที่ประชุมพร้อม ประธานสภาฯ ได้จุดธูปเทียนบูชาพระรัตนตรัย และได้กล่าวเปิดประชุม แล้วดำเนินการตามระเบียบวาระดังต่อไปนี้

**นายปรีชา ศรีรินทร์** สวัสดีท่านสมาชิกสภาเทศบาลตำบลถ้ำใหญ่ คณะผู้บริหาร และเจ้าหน้าที่

**ประธานสภา** เทศบาลทุกท่าน วันนี้เป็นการประชุมสภาเทศบาลตำบลถ้ำใหญ่ สมัยสามัญ สมัยที่ 3 ประจำปี 2560 ครั้งที่ 2

**ระเบียบวาระที่ 1** **เรื่องประธานแจ้งให้ที่ประชุมทราบ**

**นายปรีชา ศรีรินทร์** สำหรับระเบียบวาระที่ 1 เรื่องประธานแจ้งให้ที่ประชุมทราบ

**ประธานสภาเทศบาล** เมื่อวันที่ 26 สิงหาคม 2560 ได้มีการจัดโครงการฝึกอบรมกฎหมายเบื้องต้นและรับเรื่องราวร้องทุกข์สัญจร ซึ่งผมได้มอบหมายให้ท่านธนกฤษ ส้มเขียวหวาน เข้าร่วมการฝึกอบรมในครั้งนี้ ขอเชิญท่านธนกฤษ ส้มเขียวหวาน ได้พูดถึงการอบรมดังกล่าวเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ และคณะผู้บริหาร

**สมาชิกสภาเทศบาล เขต 1** ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในระเบียบวาระที่ 1 เรื่องประธานแจ้งให้ที่ประชุมทราบ ตามที่ท่านประธานสภาฯ ได้มอบหมายให้เข้าร่วมโครงการฝึกอบรมกฎหมายเบื้องต้นและรับเรื่องราวร้องทุกข์สัญจร เมื่อวันที่ 26 สิงหาคม 2560 ณ ห้องบงกชรัตน์ 1-3 โรงแรมทวันโลตัส จังหวัดนครศรีธรรมราช การฝึกอบรมในครั้งนี้มีวัตถุประสงค์เพื่อให้ความรู้ด้านกฎหมายเบื้องต้นเกี่ยวกับชีวิตประจำวัน ทั้งกฎหมายแพ่ง กฎหมายอาญา ความรู้ที่ดินและการออกเอกสารสิทธิ์ และให้คำปรึกษาด้านกฎหมายแก่ผู้เข้าร่วมอบรม ซึ่งโครงการดังกล่าวจะเป็นประโยชน์ต่อประชาชน ได้รับความรู้เกี่ยวกับกระบวนงานด้านนิติบัญญัติ ความรู้ด้านกฎหมาย รวมทั้งการเปิดโอกาสให้ผู้เข้าร่วมโครงการได้มีช่องทางร้องทุกข์ ร้องเรียน และปรึกษาปัญหาต่างๆ ได้โดยตรงกับทางรายการ “สายด่วนรัฐสภา” และหน่วยงานที่เกี่ยวข้อง ครับ

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัยสามัญ สมัยที่ 3/2560 ครั้งที่ 1 เมื่อวันอังคารที่ 15 เดือน สิงหาคม พ.ศ. 2560**

**นายปรีชา ศรีรินทร์** ทุกท่านคงได้อ่านรายละเอียดรายงานการประชุมสภาเทศบาลตำบลถ้ำใหญ่

**ประธานสภาเทศบาล** สมัยสามัญ สมัยที่ 3/1560 ครั้งที่ 1 เมื่อวันอังคารที่ 15 เดือน สิงหาคม พ.ศ. 2560 ซึ่งได้ส่งไปพร้อมกับหนังสือเชิญประชุมแล้วนะครับ ไม่ทราบว่ามีสมาชิกท่านใดเห็นว่าจะแก้ไขบันทึกรายงานการประชุมบ้างเชิญครับ ถ้าไม่มีถือว่าสมาชิกทุกท่านให้การรับรองรายงานการประชุมนะครับ

**ระเบียบวาระที่ 3 เรื่องกระทู้ถาม**

**นายปรีชา ศรีรินทร์** ระเบียบวาระที่ 3 เรื่องกระทู้ถาม ซึ่งปรากฏว่าไม่มีสมาชิกท่านใดยื่น

**ประธานสภาเทศบาล** กระทู้ถามในการประชุมครั้งนี้

**ระเบียบวาระที่ 4 เรื่องเพื่อพิจารณา**

**4.1 ญัตติพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ.2561**

**- ขั้นแปรญัตติ**

**- ขั้นลงมติ**

**นายปรีชา ศรีรินทร์** ในระเบียบวาระที่ 4 เรื่องเพื่อพิจารณา สำหรับวันนี้เราจะมาพิจารณา

**ประธานสภา** ร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 ขั้นแปรญัตติ และขั้นลงมติ ขอเชิญตัวแทนคณะกรรมการแปรญัตติเสนอผลการแปรญัตติต่อที่ประชุมสภาฯ เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ และคณะผู้บริหาร

**สมาชิกสภาเทศบาล เขต 1** ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในระเบียบวาระที่ 4 เรื่องเพื่อพิจารณา 4.1 ญัตติเพื่อพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 ขั้นแปรญัตติ

ตามรายงานการประชุมคณะกรรมการแปรญัตติร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 วันศุกร์ที่ 25 สิงหาคม 2560 เวลา 10.00 น. ณ ห้องประชุมเทศบาลตำบลถ้ำใหญ่

**ผู้มาประชุม** 1. นายธนกฤษ ส้มเขียวหวาน ประธานกรรมการ

2. นางบุญศรี อารีย์ กรรมการ

3. นายสมหมาย แก้วสีนวล กรรมการ

4. นายอนันต์ พรหมปาน กรรมการ

5. นายอนุรักษ์ ทองเกิด เลขานุการ

**เริ่มประชุมเวลา 10.00 น.**

เมื่อคณะกรรมการพร้อมแล้ว นายธนกฤษ ส้มเขียวหวาน ประธานคณะกรรมการฯ ดำเนินการตามระเบียบ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

- ไม่มี –

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

- ไม่มี –

**ระเบียบวาระที่ 3 เรื่องเสนอเพื่อพิจารณา**

**3.1 การพิจารณาญัตติร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2560**

**นายธนกฤษ ส้มเขียวหวาน** ตามที่สภาเทศบาลตำบลถ้ำใหญ่ได้ประชุม

**ประธานฯ** สมัยสามัญ สมัยที่ 3/2560 เมื่อวันที่ 15 สิงหาคม 2560 และได้มีมติเห็นชอบใน ขั้นรับหลักการแห่งร่างฯ ดังกล่าว และ ได้กำหนดวันแปรญัตติร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2561 ระหว่างวันที่ 21 – 23 สิงหาคม 2560 ในวันและเวลาราชการ ณ ห้องประชุมเทศบาลตำบลถ้ำใหญ่

อาศัยอำนาจตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 49 วรรคสอง ความว่าภายในระยะเวลาเสนอคำขอแปรญัตติที่สภาท้องถิ่นกำหนด ผู้บริหารท้องถิ่นหรือสมาชิกสภาท้องถิ่นผู้ใดเห็นควรแก้ไขเพิ่มเติมร่างเทศบัญญัติที่ให้เสนอคำแปรญัตติล่วงหน้า เป็นหนังสือโดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ บัดนี้ ตั้งแต่วันที่ 21 – 23 สิงหาคม 2560 ในวันและเวลาราชการ ตามระยะเวลาที่ได้กำหนดแปรญัตติไว้ ปรากฏว่าไม่สมาชิกสภาเทศบาลเสนอคำขอแปรญัตติแต่อย่างใด จึงขอให้ที่ประชุมร่วมกันพิจารณาว่าจะมีกรรมการท่านใดของแปรญัตติหรือไม่

**นางบุญศรี อารีย์** เสนอขอยืนยันตามร่างเทศบัญญัติฯ เดิม

**กรรมการ** ไม่ขอแก้ไขแต่อย่างใด

**นายสมหมาย แก้วสีนวล** เสนอขอยืนยันตามร่างเทศบัญญัติฯ เดิม

**กรรมการ** ไม่ขอแก้ไขแต่อย่างใด

**นายอนันต์ พรหมปาน** เสนอขอยืนยันตามร่างเทศบัญญัติฯ เดิม

**กรรมการ** ไม่ขอแก้ไขแต่อย่างใด

**นายอนุรักษ์ ทองเกิด** เสนอขอยืนยันตามร่างเทศบัญญัติฯ เดิม

**เลขานุการ** ไม่ขอแก้ไขแต่อย่างใด

**มติที่ประชุม** มีมติเป็นเอกฉันท์ให้ยืนยันตามร่างเทศบัญญัติฯ เดิม

**ระเบียบวาระที่ 4 เรื่องอื่นๆ**

- ไม่มี -

**เลิกประชุม 12.00 น.**

**นายปรีชา ศรีรินทร์** สรุปในชั้นแปรญัตติ ไม่มีผู้ใดยื่นคำขอแปรญัตติ ฉะนั้นร่างเทศบัญญัตติ

**ประธานสภา** เรื่อง งบประมาณรายจ่ายประจำปีงบประมาณ พ.ศ. 2561 คงร่างเดิมทุกประการ ต่อไป**ขั้นลงมติ** ผมขอมติที่ประชุมนะครับว่าสมาชิกท่านใดเห็นควรอนุมัติให้ร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2561 ตราเป็นเทศบัญญัติ เรื่อง งบประมาณรายจ่ายประจำปีงบประมาณ 2561 กรุณายกมือครับ

**มติที่ประชุม มติเห็นชอบ 11 เสียง งดออกเสียง 1 เสียง**

**พัก 10 นาที เริ่มประชุมเวลา 11.10 น.**

**ระเบียบวาระที่ 6 เรื่องอื่นๆ**

**นายปรีชา ศรีรินทร์** ระเบียบวาระที่ 6 เรื่องอื่นๆ สมาชิกท่านใดมีเรื่องจะปรึกษาหารือเพิ่มเติม

**ประธานสภา** กับผู้บริหารเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ และคณะผู้บริหาร

**สมาชิกสภาเทศบาลเขต 1** ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1

1. โครงการจัดทำปุ๋ยตอนนี้เรียบร้อยแล้วสามารถติดต่อขอซื้อได้นะครับ กิโลละ 5 บาท

2. ถนนบางสายที่ไม่ได้รับการบรรจุไว้ในเทศบัญญัติปีงบประมาณ 2561 เช่น สายไร่ควน ขอให้ผู้บริหารหาวิธีแก้ไขด้วยครับ

3. ปรับปรุงภูมิทัศน์ไม่ทราบว่าตอนนี้ถึงไหนแล้วครับ

4. การดูแลพื้นที่เสี่ยงภัย ขอให้ทางเทศบาลลงตรวจสอบเพื่อรองรับสถานการณ์ฝนที่กำลังจะตกด้วยครับ

5. โรงงานชูศักดิ์ที่กำลังดำเนินการต่อเติมอยู่ตอนนี้ไม่ทราบว่าได้มีการยื่นขออนุญาตหรือไม่

**นายปรีชา ศรีรินทร์** ท่านอื่นมีไม่ครับ เชิญครับ

**ประธานสภา**

**นายสวงค์ เกิดบัวทอง** กราบเรียนท่านประธานสภา และสมาชิกสภาผู้ทรงเกียรติทุกท่าน

**รองนายกเทศมนตรี** ผมนายสวงค์ เกิดบัวทอง รองนายกเทศมนตรี

1. เรื่องปรับปรุงภูมิทัศน์กองช่างได้จัดทำประมาณราคาและนำบันทึกส่งฝ่ายพัสดุแล้ว และได้นำเสนอมายังผม ผมเห็นว่าประมาณการราคาไม่ค่อยจะสมบูรณ์ จึงขอให้กองช่างนำไปปรับปรุงมาใหม่ ไม่นานนี้คงจะได้ผู้รับจ้าง ผมอยากจะให้เป็นคนในพื้นที่

2. บิ๊กคลีนนิ่งเดย์ ผมได้หารือกับผู้อำนวยการกองสาธารณสุข และได้มีการเชิญประธานชุมชนต่างๆ เข้ามาร่วมประชุมหารือ ซึ่งได้มีการจัดตั้งประธานต่างๆ ในการดำเนินงานในรูปแบบของคณะกรรมการ โดยได้ตกลงกันไว้ว่าจะมีการร่วมกันบิ๊กคลีนนิ่งเดย์เดือนละ 1 ครั้ง ซึ่งสามารถแบ่งเป็นโซนได้ดังนี้

- หน้าท่าแพ – มทร.

- ไสใหญ่ (ตั้งแต่ทางเข้าน้ำตกโยง)

- หน้าโรงเรียนมหาราช 3 – หลังค่าย

ซึ่งในการดำเนินการดังกล่าวจะให้ชาวบ้านหรือชุมชนต่างๆ ในพื้นที่ เข้ามามีส่วนร่วมในการดำเนินการ และวันที่ 5 กันยายน 2560 นี้ ชุมชนบ้าน วังขวัญจะมีการนำร่องในการพัฒนาและทำความสะอาดริมถนนภายในชุมชน ผมขอเชิญสมาชิกทุกท่านเข้าร่วมด้วยนะครับ

**นางโชคดี หนูมี** กราบเรียนท่านประธานสภา เพื่อนสมาชิกสภาผู้ทรงเกียรติ และคณะผู้บริหาร

**สมาชิกสภาเทศบาลเขต** 2 ทุกท่าน ดิฉันนางโชคดี หนูมี สมาชิกสภาเทศบาล เขต 2 ขอสอบถามท่านประธานผ่านไปยังผู้บริหารดังนี้

1. ถนนสายพรุชิง ตรงหน้าศาลาพ่อท่านคล้าย ซึ่งได้รับผลกระทบจากอุทกภัยตั้งแต่เดือนธันวาคม 2559 – มกราคม 2560 ด้านใต้ของถนนเป็นโพรง ชาวบ้านไม่กล้าสัญจรไปมา

2. ถนนสายโรงสี หมู่ที่ 4 ที่ดำเนินการก่อสร้าง ด้วยดิฉันเป็นผู้หญิงไม่ค่อยเข้าใจการออกแบบ ขอสอบถามหน่อยว่าท่อระบายน้ำที่ก่อสร้างมันอยู่เสมอกันน้ำจะระบายได้ทันหรือไม่ เมื่อรถวิ่งสวนกันจะชนกันหรือไม่เพราะถนนมันแคบมาก

นายอนุวัตร นาคฤทธิ์ กราบเรียนท่านประธานสภา และสมาชิกสภาผู้ทรงเกียรติทุกท่าน

นายกเทศมนตรี ผมนายอนุวัตร นาคฤทธิ์ ตำแหน่งนายกเทศมนตรีตำบลถ้ำใหญ่ ผมขอตอบคำถามดังนี้

1. ถนนสายโรงสี หมู่ที่ 4 ผู้รับจ้างได้ดำเนินการก่อสร้างไปตามแบบทุกประการ และถนนสายนี้มีไหล่ทางข้างละ 30 ซม. รวมพื้นที่กว้างทั้งหมดประมาณ 6 เมตร ผมว่ารถน่าจะวิ่งสวนทางกันได้แล้วนะครับ

2. ถนนสายพรุชิง ตรงหน้าศาลาพ่อท่านคล้าย กองช่างได้ส่งบันทึกไปยังงานพัสดุแล้ว อยู่ระหว่างการหาผู้รับจ้างและคงจะแล้วเสร็จเร็วๆ นี้

3. บิ๊กคลีนนิ่งเดย์ ผมคิดว่าในตำบลถ้ำใหญ่น่าจะมีชาวบ้านหลายท่านที่มีจิตอาสาในเรื่องดังกล่าว และผมได้คุยกับผู้อำนยการกองสาธารณสุขแล้วว่า จะขอใช้งบ สปสช. ประมาณ 20,000.-บาท ใช้สำหรับจัดซื้อน้ำดื่มให้แก่ผู้ที่เข้าร่วมบิ๊กคลีนนิ่งเดย์

4. ถนนที่ไม่ได้รับการบรรจุไว้ในเทศบัญญัติงบประมาณ 2561 สำหรับถนนสายที่จำเป็นต้องได้รับการปรับปรุงโดยเร่งด่วน และมีบรรจุอยู่ในแผนพัฒนาสามปี ผมจะนำมาตั้งจ่ายเป็นรายการใหม่และต้องนำเสนอขอความเห็นชอบผ่านสภาฯ แห่งนี้ด้วยครับ ในการขอเปิดประชุมสภาสมัยวิสามัญครั้งต่อไป น่าจะอยู่ในช่วงวันที่ 15 กันยายน 2560 เป็นต้นไป

5. โรงงานชูศักดิ์ที่กำลังดำเนินการต่อเติมอยู่ขณะนี้ผมยังไม่เห็นเอกสารขออนุญาต เดี๋ยวผมจะมอบหมายให้กองช่างเข้าไปตรวจสอบ

**นายปรีชา ศรีรินทร์** ท่านผู้บริหารก็ได้ตอบคำถามที่สมาชิกได้สอบถาม มาเรียบร้อยแล้ว มี

**ประธานสภา** สมาชิกท่านใดจะปรึกษาหรือสอบถามเพิ่มเติมบ้างครับ ถ้าไม่มีผมขอปิดการประชุมสมัยสามัญ สมัยที่ 3 ครั้งที่ 2 ประจำปี พ.ศ. 2560 ครับ

**เลิกประชุมเวลา 11.50 น.**

ลงชื่อ ผู้บันทึกรายงานการประชุม

(นายเพลินจิต อินทร์แก้ว)

เลขานุการสภาเทศบาลตำบลถ้ำใหญ่

ลงชื่อ ผู้ตรวจรายงานการประชุม

(นางบุญศรี อารีย์)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายธนกฤษ ส้มเขียวหวาน)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายนิยม สายน้ำ)

รองประธานสภาเทศบาลตำบลถ้ำใหญ่

ลงชื่อ ผู้รับรองรายงานการประชุม

(นายปรีชา ศรีรินทร์)

ประธานสภาเทศบาลตำบลถ้ำใหญ่

**หมายเหตุ** : ที่ประชุมสภาเทศบาลตำบลถ้ำใหญ่ ได้มีมติรับรองรายงานการประชุมสภาฯ สมัยสามัญ สมัยที่ 2/2560 ลงวันที่ 26 มิถุนายน 2560 ในการประชุมสภาฯ สมัยสามัญ สมัยที่ 3/2560 เมื่อวันที่ 15 สิงหาคม 2560